CELEX: 32014R1097
Language: sl
Date: 2014-10-17 00:00:00
Title: Izvedbena uredba Komisije (EU) št. 1097/2014 z dne 17. oktobra 2014 o spremembi Uredbe (EU) št. 479/2010 glede uradnih obvestil držav članic v sektorju mleka in mlečnih izdelkov

18.10.2014   
               
               
                  SL
               
               
                  Uradni list Evropske unije
               
               
                  L 300/39
               
            IZVEDBENA UREDBA KOMISIJE (EU) št. 1097/2014
      z dne 17. oktobra 2014
      o spremembi Uredbe (EU) št. 479/2010 glede uradnih obvestil držav članic v sektorju mleka in mlečnih izdelkov
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1), ter zlasti tretjega pododstavka člena 151 in člena 223(3) Uredbe,
      ob upoštevanju naslednjega:
      
                  (1)
               
               
                  Člen 151 Uredbe (EU) št. 1308/2013 določa, da morajo prvi kupci surovega mleka od 1. aprila 2015 pristojnemu nacionalnemu organu prijaviti skupno količino surovega mleka, ki jim je bila dobavljena vsak mesec, države članice pa morajo o tej količini uradno obvestiti Komisijo. Zato bi bilo treba določiti pravila o časovnem razporedu takih prijav in obvestil v Uredbi Komisije (EU) št. 479/2010 (2).
               
            
                  (2)
               
               
                  Uradna obvestila iz člena 1 Uredbe (EU) št. 479/2010 se nanašajo na sheme pomoči, ki se ne uporabljajo več in bi jih bilo zato treba črtati.
               
            
                  (3)
               
               
                  V skladu z Uredbo Komisije (ES) št. 792/2009 (3) je bila z Izvedbeno uredbo Komisije (EU) št. 1333/2013 (4) v Uredbi (EU) št. 479/2010 uvedena obveznost uporabe informacijskih sistemov v skladu z Uredbo št. 792/2009, razen za uradna obvestila iz členov 2, 4 in 6 Uredbe (EU) št. 479/2010. Prilagoditve informacijskega sistema, potrebne za pošiljanje teh uradnih obvestil, bodo končane do konca leta 2014. Uredbo (EU) št. 479/2010 bi bilo zato treba ustrezno spremeniti.
               
            
                  (4)
               
               
                  Ukrepi iz te uredbe so v skladu z mnenjem Odbora za skupno ureditev kmetijskih trgov –
               
            SPREJELA NASLEDNJO UREDBO:
      Člen 1
      Uredba (EU) št. 479/2010 se spremeni:
      
                  1.
               
               
                  Poglavje I se črta.
               
            
                  2.
               
               
                  Vstavi se naslednje poglavje Ia:
                  „POGLAVJE Ia
                  
                     DOBAVE SUROVEGA MLEKA PRVIM KUPCEM
                  
                  Člen 1a
                  1.   Države članice od 1. maja 2015 dalje najpozneje do 25. dne vsakega meseca uradno obvestijo Komisijo o skupni količini surovega kravjega mleka, dobavljenega v preteklem mesecu prvim kupcem s sedežem na njihovem ozemlju, v skladu s členom 151 Uredbe (EU) št. 1308/2013. Skupna količina dobavljenega surovega kravjega mleka se izrazi v kilogramih in se nanaša na mleko z dejansko vsebnostjo maščob.
                  2.   Države članice z ustreznimi ukrepi zagotovijo, da vsi prvi kupci s sedežem na njihovem ozemlju pristojnemu nacionalnemu organu pravočasno in natančno prijavijo količino surovega kravjega mleka, ki jim je bila dobavljena vsak mesec, da se upošteva rok iz odstavka 1.“
               
            
                  3.
               
               
                  V točki (b) člena 2(3) se besedilo „če so na voljo“ črta.
               
            
                  4.
               
               
                  V členu 4 se sklicevanje na del K nadomesti s sklicevanjem na del J.
               
            
                  5.
               
               
                  Člen 8 se nadomesti z naslednjim:
                  „Člen 8
                  1.   Uradna obvestila iz te uredbe se pošljejo v skladu z Uredbo Komisije (ES) št. 792/2009 (*).
                  2.   Z odstopanjem od odstavka 1 države članice do 31. decembra 2014 pošljejo uradna obvestila iz členov 2, 4 in 6 po elektronski poti, pri čemer uporabljajo metode, ki jim jih da na voljo Komisija. Oblika in vsebina obvestil se določita na podlagi vzorcev ali metod, ki jih pristojnim organom da na voljo Komisija. Ti vzorci in metode se prilagodijo in posodobijo po obvestitvi odbora iz člena 229 Uredbe (ES) št. 1308/2013 ali zadevnih pristojnih organov, kot je ustrezno.
                  
                     (*)  Uredba Komisije (ES) št. 792/2009 z dne 31. avgusta 2009 o določitvi podrobnih pravil za pošiljanje informacij in dokumentov držav članic Komisiji pri izvajanju skupnih tržnih ureditev, sheme neposrednih plačil, promocije kmetijskih proizvodov in shem, ki veljajo za najbolj oddaljene regije in manjše egejske otoke (UL L 228, 1.9.2009, str. 3).“"
						
               
            Člen 2
      Ta uredba začne veljati sedmi dan po objavi v Uradnem listu Evropske unije.
      Uporablja se od 1. novembra 2014.
      Člen 1(2) pa se uporablja od 1. maja 2015.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 17. oktobra 2014
         
            
               Za Komisijo
            
            
               Predsednik
            
            José Manuel BARROSO
         
      
      
         (1)  UL L 347, 20.12.2013, str. 671.
      
         (2)  Uredba Komisije (EU) št. 479/2010 z dne 1. junija 2010 o določitvi pravil za izvajanje Uredbe Sveta (ES) št. 1234/2007 glede uradnih obvestil držav članic Komisiji v sektorju mleka in mlečnih izdelkov (UL L 135, 2.6.2010, str. 26).
      
         (3)  Uredba Komisije (ES) št. 792/2009 z dne 31. avgusta 2009 o določitvi podrobnih pravil za pošiljanje informacij in dokumentov držav članic Komisiji pri izvajanju skupnih tržnih ureditev, sheme neposrednih plačil, promocije kmetijskih proizvodov in shem, ki veljajo za najbolj oddaljene regije in manjše egejske otoke (UL L 228, 1.9.2009, str. 3).
      
         (4)  Izvedbena uredba Komisije (EU) št. 1333/2013 z dne 13. decembra 2013 o spremembi uredb (ES) št. 1709/2003, (ES) št. 1345/2005, (ES) št. 972/2006, (ES) št. 341/2007, (ES) št. 1454/2007, (ES) št. 826/2008, (ES) št. 1296/2008, (ES) št. 1130/2009, (EU) št. 1272/2009 in (EU) št. 479/2010 glede obveznosti sporočanja v okviru skupne ureditve kmetijskih trgov (UL L 335, 14.12.2013, str. 8).